b'\n_START_ARTICLE_\nChlorcianas\n_START_SECTION_\nChlorciano panaudojimas sintez\xc4\x97je\n_START_PARAGRAPH_\nCNCl yra naudingas organin\xc4\x97s sintez\xc4\x97s reagentas, jis yra sulfonilcianid\xc5\xb3 ir chlorsulfonilo izocianato pirmtakas.\n_START_SECTION_\nCheminis ginklas\n_START_PARAGRAPH_\nD\xc4\x97l didelio toksi\xc5\xa1kumo chlorcianas buvo naudotas kaip cheminis ginklas (karinis \xc5\xbeym\xc4\x97jimas\xc2\xa0\xe2\x80\x93 CK). Pirm\xc4\x85kart j\xc4\xaf panaudojo Antant\xc4\x97s kariuomen\xc4\x97 1916\xc2\xa0m. liepos m\xc4\x97n._NEWLINE_Chlorcianas i\xc5\xa1syk pa\xc5\xbeeid\xc5\xbeia organizm\xc4\x85 vos paliet\xc4\x99s akis ir kv\xc4\x97pavimo organus. S\xc4\x85ly\xc4\x8dio simptomai yra mieguistumas, rinor\xc4\x97ja (tek\xc4\x97jimas i\xc5\xa1 nosies), rykl\xc4\x97s skausmas, kos\xc4\x97jimas, dezorientacija, pykinimas, v\xc4\x97mimas, edema, s\xc4\x85mon\xc4\x97s praradimas, traukuliai, paraly\xc5\xbeius ir mirtis. Jis ypa\xc4\x8d pavojingas, nes jo nesulaiko \xc4\xafprastiniai dujokauki\xc5\xb3 filtrai._NEWLINE_Veikimu chlorcianas yra analogi\xc5\xa1kas ciano vandeniliui, jam veikiant organizme irgi susidaro ciano jonai. Papildomai dar veikia ir kaip dirginantis cheminis ginklas, kadangi molekul\xc4\x97s reaguoja su kai kuriais gleivini\xc5\xb3 receptoriais._NEWLINE_Medianin\xc4\x97 mirtinoji koncentracija LC\xe2\x82\x85\xe2\x82\x80 ore yra 11 mg\xc2\xb7min./l._NEWLINE_Chlorcianas n\xc4\x97ra kaupiamasis nuodas, jo veikimas pasirei\xc5\xa1kia i\xc5\xa1syk. Koncentracijai pasiekus 0,002 mg/l pasirei\xc5\xa1kia dirginimasis veikimas, pasiekus 0,06 mg/l\xc2\xa0\xe2\x80\x93 prasideda gausus a\xc5\xa1arojimas ir vok\xc5\xb3 spazmai. 0,4 mg/l koncentracija per 10 min. gali b\xc5\xabti mirtina._NEWLINE_CK d\xc4\x97l polimerizacijos yra nestabilus junginys._NEWLINE_Chlorcianas yra s\xc4\x85ra\xc5\xa1e jungini\xc5\xb3, kuri\xc5\xb3 sintez\xc4\x99 ir panaudojim\xc4\x85 seka Cheminio ginklo draudimo organizacija.'